  Наталья Тетерина Туннэ, 20-тӥ тулыспалэ, Эгра ёросысь Депутатъёслэн кенешсы ёрос тӧро интые усьтэм вожвылъяськонын вормисен Александр Чирковез лыдъяз, ивортэ Удмуртиысь тӧролэн по кивалтэтлэн пресс-службазы. Конкурслэн йылпумъян люкетаз «Удмуртавтодорлэн» Воткаысь сюрес управленилэн кивалтӥсезлэн воштӥсез Александр Чирков мувӧй поттонъя «Арлеть» станцилэсь кивалтӥсьсэ Андрей Пасынковез вормиз. Тодэ вайытом, Эгра ёросэн азьвыл Татьяна Чуракова кивалтӥз. 2017-тӥ арын коньывуонэ со Удмуртиысь мерлык политикая но ужъя министре юнматэмын. Александр Чирков Удмуртиысь куинетӥез ёрос тӧро, кудзэ усьтэм вожвылъяськонын бырйизы. Азьвылгес выль амалъя Балезино ёрослы кивалтӥсе Юрий Новойдарский юнматэмын вал, нош Пичи Пурга ёрослы — Сергей Юрин. Тегъёс: Политика Эгра Удмуртия  